《送辉老自赤城住圣水》
宋代·徐大受

道人去往本无心，云出空山鹤在阴。
试问白莲同净社，何如赤壁卧青林。
叫群孤雁水天阔，啼雪冷猿岩洞深。
要勘山门骑佛殿，春风杖锡偿来临。

作者简介：台州天台人，字季可，号竹溪。孝宗淳熙十一年举特科。朱熹行部，知其贤，遂与定交。家甚贫，尝以葱汤麦饭款待朱熹，传为美谈。